
శత్రువు తెలుసు, ఏం చెయ్యాలనుకుంటున్నాడన్నది తెలుసు. కానీ ఎలా వస్తున్నాడు, ఏం ఎటువైపు నుంచి వస్తున్నాడు, ఎలా చెయ్యబోతున్నాడన్నదీ తెలీదు. చీకట్లో ముసుగు వేసుకున్న మనిషిని పట్టుకోవడం ఎంత కష్టమో.. శత్రువుని పట్టుకోవడం కూడా అంతే కష్టం. అలాంటి స్థితిలో శత్రువులపై భారతీయ నావికాదళం చేసిన అలుపెరగని యుద్దమే ‘ఘాజీ’ సినిమా అని పీవీపీ అన్నారు. రానా, తాప్సీ, కె.కె.మీనన్, అతుల్కులకర్ణి కీలక పాత్రధారులుగా తెరకెక్కిన చిత్రమిది. పీవీపీ సినిమా, మ్యాట్నీ సినిమాస్ సంస్థలు సంయుక్తంగా నిర్మించిన ఈ చిత్రానికి సంకల్ప్ దర్శకుడు. సెన్సార్ కార్యక్రమాలు పూర్తయ్యాయి. ఫిబ్రవరి 17న విడుదల చేస్తున్నారు. నిర్మాత పీవీపీ మాట్లాడుతూ ‘‘1971 సమయంలో భారత-పాక్ల మధ్య జరిగిన యుద్ధ నేపథ్యంలో సాగే కథ ఇది. భారతదేశంలో నావికాదళ పోరాటంతో వస్తున్న తొలి చిత్రమిది. అండర్వాటర్ వార్ ఎపిసోడ్స్ ప్రేక్షకుల్ని కట్టిపడేస్తాయి. ఈ నెల 17న ప్రపంచ వ్యాప్తంగా సినిమాను విడుదల చేస్తున్నాం’’ అని తెలిపారు. 

satruvu telusu, yem cheyyalanukuntunnada telusu. cony ela vastunnadu, yem etuvaipu nunchi vastunnadu, ela cheyyabotunnadannadi teleedu. cheekatlo musugu vesukunna manishini pattukovadam entha kashtamo.. satruvuni pattukovadam kuudaa anthe kashtam. alanti sthitilo satruvulapai bhaarateeya naavikaadalam chesina aluperagani yuddame ‘ghaji’ sinima ani pvp annaru. rana, tapsi, ke.ke.meenan, atulkulakarni keelaka paatradhaarulugaa terakekkina chitramidi. pvp sinima, matni cinemas samsthalu samyuktamgaa nirminchina ee chitraaniki sankalp darsakudu. sensar kaaryakramaalu puurtayyaayi. fibravari 17na vidudala chestunnaru. nirmaata pvp maatlaadutuu ‘‘1971 samayamlo bhaarata-paakla madhya jarigina yuddha nepathyamlo saage katha idhi. bhaaratadesamlo naavikaadala poraatamtho vastunna toli chitramidi. anderwater war episodes prekshakulni kattipadestaayi. ee nela 17na prapancha vyaaptamgaa sinimaanu vidudala chestunnam’’ ani telipaaru. 